Kazakstan: Man probeer polse in hof sny | Nuus24
Kazakstan: Man probeer polse in hof sny
Taldykorgan, Kazakstan – 'n Grenswag wat daarvan beskuldig word dat hy 14 van sy kollegas vermoor het, het glo Woensdag probeer om sy polse in die hof te sny.Vladislav Chelakh het glo 'n stuk van die bank waarop hy gesit het afgeruk en homself probeer leed aandoen.Chelakh, die enigste oorlewende in 'n aanval in Mei waarin 14 grenswagte en 'n jagter dood is, het oorspronklik erken dat hy vir die slagting verantwoordelik was. Hy het egter later sy bekentenis teruggetrek en gesê hy was onder druk om skuld te erken."Hy het 'n stuk van die bank afgeruk. Hy wou die aar op sy linkerarm oopsny," het 'n sekuriteitsbeampte gesê.Chelakh is dadelik uit die hof geneem terwyl hy geskreeu het dat hy nie meer aan die verhoor wil deelneem nie.Die verhoor het Maandag begin.Hy het hom in Oktober ook probeer hang.– Volg Nuus24 op Twitter - Sapa - AFP